**Zmluva o využívaní softvéru a s ním súvisiacich služieb**

uzavretá podľa ust. § 269 ods. 2 zákona č. 513/1991 Zb. Obchodného zákonníka v znení neskorších predpisov a v zmysle zákona č. 343/2015 Z. z. o verejnom obstarávaní v znení neskorších predpisov (ďalej len „*zmluva*“).

**Článok I.**

**Zmluvné strany**

Objednávateľ:

Názov objednávateľa: **Mesto Galanta**

Sídlo: Mierové námestie č. 940/1, 924 18 Galanta
IČO: 00 305 936

DIČ: 2021153541
Bankové spojenie: VÚB a.s.

IBAN: SK 15 0200 0000 0000 187 22 132

SWIFT: SUBASKBX
Štatutárny orgán: Mgr. Peter Kolek, primátor

E-mail: sekretariat@galanta.sk

(ďalej ako „*objednávateľ*“)

a

Poskytovateľ:

Obchodné meno spoločnosti:

Adresa sídla spoločnosti:

IČO:

DIČ:

IČ DPH:

Bankové spojenie: .

IBAN:

SWIFT:

Zastúpený:

E-mail:

Tel:

Zapísaný v  , odd.: , vl. č.:

(ďalej len ,,*poskytovateľ*“)

(ďalej spolu ako: „*zmluvné strany*“)

Túto zmluvu uzatvárajú zmluvné strany ako výsledok postupu podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**II.**

**Predmet zmluvy**

1. Predmetom zmluvy je poskytnutie softvéru zo strany poskytovateľa prijímateľovi:

a) (doplniť špecifikácia softvéru) (ďalej len „program“)

 Program je výsledkom vlastnej tvorivej duševnej činnosti a poskytovateľ je oprávnený rozhodovať o jeho využívaní.

1. Účelom tejto zmluvy je prostredníctvom programu:

2.1 uľahčiť objednávateľovi prijatie, spracovanie, evidenciu prijatých finančných platieb od tretích osôb, zabezpečenie prehľadnosti jednotlivých finančných platieb od tretích osôb pre objednávateľa,

2.2 zabezpečenie zjednodušenej komunikácie objednávateľa s tretími osobami prostredníctvom mailu, sms správ, digitálnej členskej karty alebo prostredníctvom iných komunikačných kanálov.

1. Na základe tejto zmluvy sa Poskytovateľ zaväzuje prostredníctvom programu poskytovať služby objednávateľovi v rozsahu uvedenom v čl. II tejto zmluvy a po dobu uvedenú v článku III ods. 1. tejto zmluvy a objednávateľ sa zaväzuje za dané služby zaplatiť cenu uvedenú v prílohe č. 2 tejto zmluvy, ktorá tvorí jej neoddeliteľnú súčasť.

**ČI. III**

**Miesto a čas plnenia predmetu zmluvy**

1. Táto zmluva sa uzatvára na dobu určitú a to na 3 roky (36 mesiacov) odo dňa nadobudnutia účinnosti tejto zmluvy|.

2. Zmluvné strany sa dohodli, že miestom plnenia predmetu zmluvy je sídlo poskytovateľa, popr. prevádzka alebo pracovisko poskytovateľa.

3. Zmluvné strany sa dohodli, že poskytovateľ je povinný začať plniť predmet zmluvy najneskôr do 30 dní po splnení povinností objednávateľa uvedených v čl. V bod 3 tejto zmluvy. V prípade, ak objednávateľ oznámil poskytovateľovi všetky informácie podľa čl. VI bod 2, 3 tejto zmluvy pred podpisom tejto zmluvy, v rámci predzmluvného rokovania medzi zmluvnými stranami, poskytovateľ je povinný začať plniť predmet zmluvy najbližší budúci pracovný deň po podpise tejto zmluvy.

4. Poskytovateľ sa zaväzuje plniť predmet zmluvy prostredníctvom programu:

4.1. každý pracovný deň od 08:00 hod. do 20:00 hod., v prípade plnenia podľa ods. 2.1 tejto zmluvy,

4.2. nepretržite v prípade plnenia podľa ods. 2.2 tejto zmluvy.

**Článok IV.**

**Odmena a platobné podmienky**

1. Zmluvné strany sa dohodli, že objednávateľ za vykonané služby prostredníctvom programu poskytovateľom zaplatí poskytovateľovi odmenu vo výške podľa platnej cenovej ponuky, ktorá tvorí prílohu č. 1 tejto zmluvy.

2. Zmluvné strany sa dohodli na bezplatnej skúšobnej dobe 30 dní. Táto doba začína plynúť odo dňa vytvorenia a zaslania prístupových údajov do systému pre objednávateľa. Počas skúšobnej doby, najneskôr však v 30 deň po zaslaní prístupových údajov, je objednávateľ oprávnený rozhodnúť sa nepokračovať vo využívaní služieb a ukončení spolupráce. Za obdobie skúšobnej doby, ani za ukončenie spolupráce počas plynutia skúšobnej doby poskytovateľovi neprináleží odmena podľa bodu 1.

3. Zmluvné strany sa dohodli, že v odmene podľa čl. IV bod 1 sú zahrnuté všetky náklady poskytovateľa spojené s vykonaním služieb prostredníctvom programu.

4. Objednávateľ sa zaväzuje zaplatiť odmenu podľa čl. IV bod 1 tejto zmluvy bezhotovostným prevodom na účet poskytovateľa v lehote splatnosti uvedenej vo faktúre vystavenej poskytovateľom alebo priamym hotovostným vkladom na účet poskytovateľa uvedený v záhlaví tejto zmluvy.

5. Poskytovateľ sa zaväzuje vystaviť faktúru za vykonané služby prostredníctvom programu mesačne, vždy do 10. dňa v mesiaci, nasledujúceho po kalendárnom mesiaci, v ktorom boli služby prostredníctvom programu vykonané.

6. Poskytovateľ sa zaväzuje vystaviť faktúru v súlade s právnymi predpismi Slovenskej republiky. Faktúra musí obsahovať náležitosti daňového dokladu v súlade s ust. zákona č. 222/2004 Z. z. o dani z pridanej hodny v znení neskorších predpisov (ďalej len „zákon o dani z pridanej hodnoty“). V prípade, ak faktúra nebude vystavená v súlade so zákonom o dani z pridanej hodnoty, je objednávateľ oprávnený faktúru vrátiť poskytovateľovi za účelom jej opravy a do času doručenia novej opravenej faktúry nie je povinný zaplatiť odmenu za služby vykonané poskytovateľom. Lehota splatnosti faktúry začína plynúť dňom doručenia faktúry vystavenej v súlade so zákonom o dani z pridanej hodnoty.

7. Odmena sa považuje za uhradenú dňom jej pripísania na účet poskytovateľa.

8. Odmena za služby, uvedená v prílohe č. 1 tejto zmluvy sa považuje za maximálnu možnú odmenu pre poskytovateľa. Reálne vyplatená odmena bude podľa počtu odobratých kariet.

**ČI. V**

**Práva a povinností zmluvných strán**

1. Poskytovateľ sa zaväzuje vykonať pre objednávateľa prostredníctvom programu služby, najmä spravovať platby od tretích osôb, s ktorými má objednávateľ uzatvorený záväzkový alebo iný právny vzťah, na základe ktorého realizujú tretie osoby platby na účet objednávateľa a objednávateľ je oprávnený ich od tretích osôb prijímať, vykonať evidenciu a administratívu týchto platieb, priradiť platbu k tretej osobe, roztriediť platby od tretích osôb podľa kritérií definovaných objednávateľom, spracovať súhrn prijatých platieb od tretích osôb tak, aby mal objednávateľ možnosť rýchlej a prehľadnej kontroly prijatých platieb od tretích osôb, zabezpečiť komunikáciu medzi objednávateľom a treťou osobou prostredníctvom mailu, SMS správy alebo formou členskej karty.

2. Objednávateľ je povinný písomne, ak tak neurobil ku dňu podpisu tejto zmluvy, najneskôr do 10 pracovných dní odo dňa podpisu tejto zmluvy, zaslať poskytovateľovi všetky údaje, ktoré od neho poskytovateľ vyžiada a ktoré sú nevyhnutne potrebné k tomu, aby mohol poskytovateľ začať vykonávať prostredníctvom programu služby vymedzené v tejto zmluve (ďalej len „nevyhnutné údaje“). Zoznam nevyhnutných údajov zašle prostredníctvom emailu poskytovateľ objednávateľovi, ak tak neurobil ku dňu podpisu tejto zmluvy, najneskôr do 3 pracovných dní odo dňa podpisu tejto zmluvy.

3...Do času, kým objednávateľ neoznámi poskytovateľovi nevyhnutné údaje, poskytovateľ nie je povinný plniť povinnosti vyplývajúce z tejto zmluvy a nedostáva sa do omeškania s plnením predmetu zmluvy.

4. Poskytovateľ sa zaväzuje po oznámení nevyhnutných údajov objednávateľom vytvoriť účet na internetovej stránke .................................... v lehote do 5 pracovných dní do dňa oznámenia IBAN a nevyhnutných údajov, ako aj iných údajov, ktoré bude poskytovateľ pre plnenie predmetu tejto zmluvy potrebovať od objednávateľa a objednávateľ je povinný v rámci súčinnosti mu tieto informácie bezodkladne na vyžiadanie poskytovateľa oznámiť (ďalej len „iné údaje“). V lehote uvedenej v prvej vete tohto bodu zmluvy je povinný poskytovateľ oznámiť objednávateľovi jeho prihlasovacie údaje, prostredníctvom ktorých je objednávateľ oprávnený prihlásiť sa do jeho účtu na internetovej stránke ................................

5. Správnosť nevyhnutných údajov a iných údajov objednávateľ potvrdí odoslaním aktivačného mailu a to po prihlásení do jeho účtu na internetovej stránke .................................Odoslaním aktivačného mailu sú odoslané tretím osobám určených objednávateľom informačné aktivačné maily pre účely využívania služieb prostredníctvom programu s podrobným popisom ich využitia tretími osobami.

Poskytovateľ počas trvania tejto zmluvy informuje objednávateľa o možnostiach a o spôsobe

triedenia prijatých platieb od tretích osôb tak, aby mal objednávateľ prehľad o prijatých

platbách.

6. Poskytovateľ sa zaväzuje vykonávať služby prostredníctvom programu riadne a včas, s odbornou starostlivosťou, v súlade so všeobecne záväznými právnymi predpismi tak, aby bol naplnený účel tejto zmluvy.

7. Poskytovateľ je oprávnený poveriť na poskytovanie služieb prostredníctvom programu a na komunikáciu s objednávateľom niektorého zo svojich zamestnancov.

8. Poskytovateľ sa zaväzuje informovať objednávateľa v dostatočnom časovom predstihu pred uskutočnením zmien v poskytovaní služieb, ktoré budú mať najmä za úlohu skvalitnenie poskytovania služieb, ich rozšírenie, či vylepšenie.

9. Objednávateľ sa zaväzuje zaplatiť v stanovenej lehote splatnosti odmenu za služby poskytované poskytovateľom prostredníctvom programu. V prípade omeškania objednávateľa so zaplatením dojednanej odmeny vzniká poskytovateľovi nárok na úhradu úroku z omeškania vo výške 0,05 % za každý deň omeškania.

10. Objednávateľ je povinný bez zbytočného odkladu poskytnúť poskytovateľovi na jeho požiadanie súčinnosť potrebnú za účelom riadneho plnenia premetu zmluvy. Zmluvné strany sú povinné poskytnúť si úplné, pravdivé a včasné informácie potrebné k riadnemu plneniu povinností vyplývajúcich z tejto zmluvy.

11. Objednávateľ je oprávnený požadovať od poskytovateľa zmenu v rozsahu vykonávania služieb prostredníctvom programu, pričom o tejto požiadavke informuje poskytovateľa písomne. Zmena rozsahu vykonávania služieb prostredníctvom programu musí byť odsúhlasená poskytovateľom.

12. Zmluvné strany sú povinné počas trvania tejto zmluvy ako aj po jej zániku zachovávať mlčanlivosť o všetkých skutočnostiach, interných informáciách druhej zmluvnej strany a o údajoch, o ktorých sa dozvedeli počas trvania tejto zmluvy alebo pri rokovaní o uzavretí tejto zmluvy alebo ktoré si poskytli počas trvania tejto zmluvy a ktorých vyzradenie tretím osobám by mohlo byť na škodu alebo ujmu druhej zmluvnej strany. Zmluvné strany sa dohodli, že informácie v prvej vete bodu 14 čl. VI sú pre zmluvné strany dôverné, ako aj iné, ale nie výlučne, údaje, dáta, podklady, dokumenty, informácie, bez ohľadu na ich formu zachytenia, informácie o hospodárskych výsledkoch, finančné, účtovné informácie, informácie o technickom a programovom vybavení, know how,či podnikateľské stratégie.

13. V prípade porušenia povinnosti zachovávať mlčanlivosť podľa bodu 14 čl. VI. tejto zmluvy je zmluvná strana, ktorá túto povinnosť porušila, nahradiť škodu, ktorá v dôsledku porušenia povinnosti zachovávať mlčanlivosť, vznikla druhej zmluvnej strane.

14. Poskytovateľ má právo za účelom reklamy, prezentácie a marketingu zverejniť na webových stránkach prevádzkovaných poskytovateľom obchodné meno, názov alebo logo objednávateľa.

**ČI. VI**

**Zodpovednosť za vady**

1 Objednávateľ je povinný ihneď po zistení vád plnenia predmetu zmluvy písomne oznámiť zistené vady. Objednávateľ je povinný charakterizovať poskytovateľovi zistenú vadu, popísať situáciu a činnosť, pri ktorej bola vada zistená, text chybového hlásenia, popr. zaslať scan chybového hlásenia.

2. Poskytovateľ po prijatí oznámenia vady objednávateľom potvrdí prijatie oznámenia vady a v závislosti od závažnosti vady plnenia predmetu zmluvy odstráni vady bez zbytočného odkladu, najneskôr do 48 hodín od momentu doručenia písomného uplatnenia vád objednávateľom. V prípade, ak nie je v možnostiach poskytovateľa v dojednanej lehote vadu odstrániť, poskytovateľ oznámi objednávateľovi, v akej lehote bude vada odstránená. Ak poskytovateľ neodstráni vadu v lehote ním určenej, objednávateľ je oprávnený požadovať zaplatenie zmluvnej pokuty vo výške 0,1% z odmeny dojednanej podľa čl. V tejto zmluvy za každý deň omeškania s odstránením vady plnenia predmetu zmluvy. Zmluvná pokuta je splatná v lehote do 15 dní odo dňa doručenia písomnej výzvy na jej zaplatenie.

3. Poskytovateľ nezodpovedá za vady, ktoré nemohol ani pri vynaložení odbornej starostlivosti v čase plnenia predmetu zmluvy predpokladať.

4. Poskytovateľ nezodpovedá za vady plnenia predmetu zmluvy, ak ide o vady, ktoré vznikli v dôsledku údajov a informácii poskytnutých objednávateľom poskytovateľovi.

5. Poskytovateľ nezodpovedá za vady av dôsledku nej spôsobenej škody, ktorú zapríčinila technická alebo iná prekážka, ktorá nastala nezávisle od poskytovateľa a ktorá mu neumožňovala odstrániť vadu.

**ČI. VII**

**Doba trvania zmluvy, ukončenie zmluvy**

1.Zmluva sa uzatvára na dobu určitú a to na 3 roky (36 mesiacov) odo dňa nadobudnutia účinnosti tejto zmluvy|.

2. Zmluvné strany sa dohodli, že zmluvu možno ukončiť:

2.1. vzájomnou dohodou obidvoch zmluvných strán:

2.2. výpoveďou — ktorákoľvek zmluvná strana je oprávnený túto zmluvu vypovedať bez

uvedenia dôvodu. Výpovedná lehota je tri mesiace a začína plynúť prvým dňom nasledujúceho mesiaca, ktorý nasleduje po mesiaci, v ktorom bola výpoveď doručená druhej zmluvnej strane.

2.3. odstúpením od zmluvy, pričom:

2.3.1. poskytovateľ je oprávnený odstúpiť od tejto zmluvy v prípade, ak objednávateľ

nezaplatil v stanovenej lehote splatnosti odmenu za plnenie predmetu tejto

zmluvy,

2.3.2. objednávateľ je oprávnený odstúpiť od tejto zmluvy v prípade, ak poskytovateľ:

2.3.2.1.neplní svoje povinnosti vyplývajúce z tejto zmluvy riadne a včas a svoje

povinnosti si nesplní ani v dodatočnej lehote 30 dní odo dňa doručenia

písomnej výzvy na riadne plnenie predmetu tejto zmluvy,

2.3.2.2.plní svoje povinnosti vyplývajúce z tejto zmluvy s vadami, ktoré ani na základe písomnej výzvy objednávateľa neodstránil v lehote 30 dní odo dňa doručenie písomnej výzvy na odstránenie vád.

3. Zmluvné strany sa dohodli, že dňom doručenia odstúpenia od zmluvy sa zmluva ruší od momentu doručenia odstúpenia druhej zmluvnej strane a nastávajú účinky odstúpenia od zmluvy.

**ČI. VIII**

**Ochrana osobných údajov**

1. Pri používaní programu dochádza k spracovaniu osobných údajov v zmysle nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov (všeobecné nariadenie o ochrane údajov) (ďalej len „GDPR“) a podľa zákona č. 18/2018 Z. z. o ochrane osobných údajov a o zmene a doplnení niektorých zákonov. Pri spracúvaní osobných údajov vystupuje objednávateľ ako prevádzkovateľ v zmysle čl. 4 ods. 7 GDPR (na účely tohto článku ďalej len „prevádzkovateľ“) a poskytovateľ vystupuje ako sprostredkovateľ v zmysle čl. 4 ods. 8 GDPR (na účely tohto článku ďalej len „sprostredkovateľ“).
2. Touto zmluvou prevádzkovateľ poveruje sprostredkovateľa spracúvaním osobných údajov v jeho mene. Účelom spracúvania osobných údajov je poskytovanie služieb sprostredkovateľa prevádzkovateľovi v zmysle tejto zmluvy, t.j. využívanie programu a všetkých služieb, ktoré ponúka. Sprostredkovateľ bude spracúvať osobné údaje v súlade s touto zmluvou, GDPR a pokynmi prevádzkovateľa.
3. Povaha spracúvania osobných údajov vyplýva z charakteru vzťahu medzi prevádzkovateľom a sprostredkovateľom a prevádzkovateľom a tretími osobami, s ktorými má prevádzkovateľ uzatvorený záväzkový alebo iný právny vzťah, ktorých osobné údaje sú spracúvané používaním programu. Predmetom spracúvania je elektronické spracúvanie osobných údajov v rámci funkcionalít programu v rozsahu určenom prevádzkovateľom. Sprostredkovateľ bude s osobnými údajmi vykonávať len také spracovateľské operácie, ktoré sú nevyhnutné na zabezpečenie funkčnosti a prevádzkyschopnosti programu.
4. Doba spracúvania je stanovená počas trvania zmluvy alebo do vydania pokynu prevádzkovateľa adresovanému sprostredkovateľovi o ukončení spracúvania osobných údajov k určitému dňu.
5. Sprostredkovateľ bude spracúvať primárne bežné osobné údaje, najmä meno, priezvisko, email, číslo bankového účtu. Program umožňuje nastaviť spracúvanie aj iných osobných údajov, vrátane osobitnej kategórie osobných údajov podľa čl. 9 GDPR.
6. Prevádzkovateľ je v plnom rozsahu zodpovedný za to, že disponuje právnym základom pre spracúvanie osobných údajov a že splnil ďalšie povinnosti vyžadované v zmysle GDPR.
7. Dotknutými osobami sú tretie osoby, s ktorými má prevádzkovateľ uzatvorený záväzkový alebo iný právny vzťah (najmä jeho klienti) a ktorí z titulu tohto vzťahu poukazujú prevádzkovateľovi platby. Dotknutými osobami môžu byť aj deti klientov.
8. Sprostredkovateľ je povinný prijať a udržiavať primerané bezpečnostné opatrenia podľa GDPR. Prevádzkovateľ pred začatím spolupráce preveril Sprostredkovateľa zo záverom, že poskytuje dostatočné záruky za to, že spracúvanie osobných údajov spĺňa požiadavky GDPR a za to, že sa zabezpečí ochranu práv dotknutej osoby.
9. Sprostredkovateľ je povinný zachovávať mlčanlivosť o osobných údajoch získaných od alebo v mene prevádzkovateľa a zabezpečí, aby sa osoby oprávnené spracúvať osobné údaje (napr. jeho zamestnanci alebo ďalší sprostredkovatelia) zaviazali, že zachovajú dôvernosť / mlčanlivosť o spracúvaných osobných údajoch prevádzkovateľa.
10. Sprostredkovateľ spracúva osobné údaje len na základe zdokumentovaných pokynov prevádzkovateľa, a to aj pokiaľ ide o prenos osobných údajov do tretej krajiny alebo medzinárodnej organizácie, s výnimkou prípadov, keď si to vyžaduje právo Únie alebo právo členského štátu, ktorému sprostredkovateľ podlieha: v takom prípade sprostredkovateľ oznámi prevádzkovateľovi túto právnu požiadavku pred spracúvaním, pokiaľ dané právo takéto oznámenie nezakazuje zo závažných dôvodov verejného záujmu.
11. Sprostredkovateľ je povinný pomáhať prevádzkovateľovi pri plnení povinnosti prevádzkovateľa reagovať na žiadosti o výkon práv dotknutej osoby a ďalších povinností prevádzkovateľa podľa čl. 32 až 36 s prihliadnutím na povahu spracúvania a informácie dostupné sprostredkovateľovi, na náklady prevádzkovateľa. V prípade doručenia žiadosti dotknutej osoby sprostredkovateľovi týkajúcej sa spracúvania jej osobných údajov (vrátane žiadostí predmetom ktorých je uplatnenie niektorého z práv dotknutej osoby podľa čl. 15 a nasl. GDPR), sprostredkovateľ bezodkladne takúto žiadosť zašle prevádzkovateľovi.
12. Po ukončení poskytovania služieb týkajúcich sa spracúvania na základe rozhodnutia prevádzkovateľa sprostredkovateľ všetky osobné údaje buď vymaže alebo vráti prevádzkovateľovi a vymaže existujúce kópie, ak právo Únie alebo právo členského štátu nepožaduje uchovávanie týchto osobných údajov.
13. Sprostredkovateľ je povinný bezodkladne oznámiť prevádzkovateľovi každé podozrenie, že došlo k porušeniu ochrany osobných údajov.
14. Sprostredkovateľ poskytne prevádzkovateľovi všetky informácie potrebné na preukázanie splnenia povinností v čl. 28 GDPR a umožní audity, ako aj kontroly vykonávané prevádzkovateľom alebo iným audítorom, ktorého poveril prevádzkovateľ, a prispieva k nim.
15. Prevádzkovateľ znáša všetky náklady sprostredkovateľa podľa predchádzajúcej vety, vrátane administratívnych nákladov a nákladov sprostredkovateľa na právne poradenstvo.
16. Sprostredkovateľ je povinný dodržiavať podmienky zapojenia ďalšieho sprostredkovateľa podľa čl. 28 ods. 2 a 4 GDPR. Prevádzkovateľ týmto udeľuje sprostredkovateľovi všeobecné povolenie na zapojenie ďalšieho sprostredkovateľa za dodržania podmienok uvedených vo vyššie čl. 28 ods. 2 a4 GDPR. Sprostredkovateľ je povinný primeraným spôsobom a preukázateľne informovať prevádzkovateľa o akýchkoľvek zamýšľaných zmenách v súvislosti s pridaním alebo nahradením ďalších sprostredkovateľov.

**ČI. IX**

**Záverečné ustanovenia**

1. Táto zmluva je vyhotovená v troch rovnopisoch, pričom dva rovnopisy obdrží objednávateľ a jeden rovnopis je určený pre poskytovateľa.
2. Zmluva je platná dňom podpisu zmluvy oboma zmluvnými stranami a účinná dňom nasledujúcom po dni jej zverejnenia v centrálnom registri zmlúv.
3. Táto zmluva je povinne zverejňovanou zmluvou v zmysle zákona č. 211/2000 Z. z. o slobodnom prístupe k informáciám.
4. Zmluvné strany sa dohodli, že túto zmluvu je možné meniť, dopĺňať, opraviť len vo forme písomných očíslovaných dodatkov. Poskytovateľ berie na vedomie, že objednávateľ je pri uzatváraní dodatkov povinný postupovať v súlade s § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
5. Práva a povinností neupravené touto zmluvou sa riadia príslušnými ustanoveniami všeobecne záväzných právnych predpisov Slovenskej republiky. Zmluvné strany sa dohodli, že táto celá zmluva vrátane jej všetkých dodatkov sa spravuje právnym poriadkom Slovenskej republiky. Rozhodným právom v prípade sporu je právo Slovenskej republiky.
6. Zmluvné strany sa dohodli, že prípadné spory týkajúce sa plnenia predmetu tejto zmluvy sa budú snažiť vyriešiť mimosúdne, vždy najprv vzájomným rokovaním zmluvných strán.
7. Zmluvné strany sa dohodli, že ak niektoré ustanovenie tejto zmluvy sa stane neplatným, nespôsobuje to neplatnosť ostatných zmluvne dojednaných ustanovení.
8. Zmluvné strany vyhlasujú, že si zmluvu prečítali, jej obsahu porozumeli, bez výhrad s ňou súhlasia, na znak čoho pripájajú štatutárni zástupcovia vlastnoručné podpisy. Ďalej prehlasujú, že im nie sú známe žiadne skutočnosti, ktoré by mohli spôsobiť neplatnosť alebo neúčinnosť tejto zmluvy voči tretím osobám a zmariť tak účel tejto zmluvy.

V Galante, dňa................2023 V ..................., dňa...................2023

Objednávateľ: Poskytovateľ:

**Mesto Galanta**

................................... .............................................

Mgr. Peter Kolek

primátor